b'\n_START_ARTICLE_\nMike Zunino\n_START_SECTION_\nUniverzitetna kariera\n_START_PARAGRAPH_\nZunino je svojo univerzitetno kariero pre\xc5\xbeivel kot \xc4\x8dlan ekipe Florida Gators Univerze v Floridi (University of Florida). S strani ocenjevalcev Baseball America je bil izbran kot najbolj\xc5\xa1i lovilec v ZDA v svoji drugi sezoni na univerzi. Istega leta je bil prav tako imenovan za najbolj\xc5\xa1ega igralca sezone v Jugovzhodni konferenci (SEC). To mu je uspelo kot drugemu iz ekipe Florida Gators za Mattom LaPorto, ki mu je to uspelo v letih 2005 in 2007. Leta 2010 je igral z ekipo Yarmouth-Dennis Red Sox v ligi Cape Cod Baseball League.\n_START_SECTION_\nPoklicna kariera\n_START_PARAGRAPH_\nPri vstopu v nabor lige MLB leta 2012 je Zunino bil cenjen kot eden najbolj\xc5\xa1ih med vsemi igralci na voljo in najbolj nadarjen lovilec. Izbrala ga je ekipa Seattle Mariners s tretjo izbiro nabora. 3. junija je z ekipo sklenil ve\xc4\x8dletno pogodbo.\n_START_SECTION_\nIgralski profil\n_START_PARAGRAPH_\nZunino meri 185\xc2\xa0cm v vi\xc5\xa1ino in je te\xc5\xbeak 100\xc2\xa0kg. Obrambno zna delati z metalci in je dober vodja na igri\xc5\xa1\xc4\x8du. Ima mo\xc4\x8dno in natan\xc4\x8dno roko in je gib\xc4\x8den pri blokiranju metov, ki padejo na zemljo. Napadalno je v svojem drugem letu lepo napredoval, pove\xc4\x8dal je \xc5\xa1tevilo prostih prehodov na bazo in je prikazal dobro mo\xc4\x8d, \xc5\xa1e posebej pri metih z ni\xc5\xbejo hitrostjo. Leta 2010 se je izkazal s potrpe\xc5\xbeljivostjo pri zavijajo\xc4\x8dih metih. Prav tako kij obrne z dobro hitrostjo, kar mu v hitrosti obeta veliko tekov domov.\n_START_SECTION_\nZasebno \xc5\xbeivljenje\n_START_PARAGRAPH_\nZunino je doma iz mesta Cape Coral v Floridi.'